Diari Oficial de la Generalitat Valenciana


Sumari del DOGV 5002, del 10-05-2005 (2005/4261)

RESOLUCIÓ de 19 d'abril de 2005, de la directora general de Relacions amb les Corts i Secretariat del Govern de la Presidència de la Generalitat Valenciana, per la qual es disposa la publicació del Conveni entre la Generalitat Valenciana (Conselleria de Cultura, Educació i Esport) i l'Ajuntament de Montaverner, per a la creació d'un Centre d'Educació Preescolar, de titularitat municipal, en la citada localitat.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5002

Data del DOGV
:   10-05-2005

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2005/4261


Data del document
:   19-04-2005

Organisme emissor
:   Presidència de la Generalitat

Tipus de document
:   Resolució

Descriptors 

:   * Conselleria Cultura, Educació i Esport
    * Montaverner
    * cooperació administrativa
    * centre d'ensenyament
    * administració local

RESOLUCIÓ de 19 d'abril de 2005, de la directora general de Relacions amb les Corts i Secretariat del Govern de la Presidència de la Generalitat Valenciana, per la qual es disposa la publicació del Conveni entre la Generalitat Valenciana (Conselleria de Cultura, Educació i Esport) i l'Ajuntament de Montaverner, per a la creació d'un Centre d'Educació Preescolar, de titularitat municipal, en la citada localitat. [2005/X4261]
  
Subscrit, després de la tramitació prèvia reglamentària, entre la Generalitat Valenciana (Conselleria de Cultura, Educació i Esport) i l'Ajuntament de Montaverner, l'1 de març de 2005, un Conveni per a la creació d'un Centre d'Educació Preescolar, de titularitat municipal, en la citada localitat, i en compliment del que establix la clàusula novena del Conveni, cal publicar en el Diari Oficial de la Generalitat Valenciana l'esmentat Conveni, que ha quedat inscrit en el Registre de Convenis amb el número 0224/2005, i que figura com a annex d'esta resolució.
  
València, 19 d'abril de 2005.- La directora general de Relacions amb les Corts i Secretariat del Govern: Alida C. Mas Taberner.
  
CONVENI ENTRE LA GENERALITAT VALENCIANA (CONSELLERIA DE CULTURA, EDUCACIÓ I ESPORT) I L'AJUNTAMENT DE MONTAVERNER PER A LA CREACIÓ D'UN CENTRE D'EDUCACIÓ PREESCOLAR, DE TITULARITAT MUNICIPAL, EN LA CITADA LOCALITAT.
  
València, 1 de març de 2005
  
Reunits:
  
D'una part, l'Honorable Senyor Alejandro Font de Mora Turón, conseller de Cultura, Educació i Esport, en nom i representació de la Generalitat Valenciana i facultat per a la firma d'este conveni en virtut de l'acord adoptat pel Consell de la Generalitat el dia 26 de novembre de 2004.
  
D'altra part, la Senyora Belén Esteve Pina, alcaldessa-presidenta de l'Ajuntament de Montaverner, facultada per a este acte per acord del Ple del citat Ajuntament del dia 30 de juny de 2004, i assistida pel Senyor secretari de la Corporació.
  
Manifesten:
  
1. L'Ajuntament de Montaverner va acordar sol·licitar la creació d'un centre d'Educació Preescolar, de la seua titularitat, dins del marc educatiu de la Llei Orgànica 10/2002, de 23 de desembre, de Qualitat de l'Educació (BOE de 24.12.02).
  
2. La Disposició addicional segona, punt 2, de la Llei Orgànica 8/1985, de 3 de juliol, Reguladora del Dret a l'Educació (BOE de 04.07.85), establix que la creació de centres docents públics, els titulars dels quals siguen les corporacions locals, es realitzarà per conveni entre l'administració educativa competent i les corporacions.
  
3. El Servici de Projectes i Construccions Educatives ha emés informe favorable a allò que s'ha sol·licitat, ja que s'ajusta al que disposa l'Ordre de 2 de febrer de 1998 de la Conselleria de Cultura, Educació i Ciència, per la qual s'establixen els requisits mínims dels centres incomplets d'Educació Infantil de la Comunitat Valenciana (DOGV d'11 de març de 1998).
  
4. L'1 de setembre de 2003, la Direcció General d'Ensenyament va dictar resolució per la qual s'aprovava la proposta d'instal·lacions i ús educatiu dels espais reflectits en els plans presentats per a la creació del mencionat centre, amb correcció d'errades de 17 de febrer de 2004.
  
5. La Direcció Territorial de València ha emés proposta favorable a la vista de l'informe de la Unitat Tècnica de Construccions, així com del compromís de l'Ajuntament de dotar al centre del personal suficient amb la titulació adequada abans de l'inici de les activitats acadèmiques.
  
Per això, en virtut de les competències que atorga el Reial Decret 2.093/1983, de 28 de juliol, sobre traspàs de funcions i servicis de l'administració de l'Estat a la Comunitat Valenciana en matèria d'educació, i la Llei 7/1985, de 2 d'abril, Reguladora de les Bases de Règim Local, la Conselleria de Cultura, Educació i Esport i l'Ajuntament de Montaverner, acorden subscriure el present conveni atenent les següents,
  
Clàusules:
  
Primera
  
L'objecte del present conveni es la creació d'un centre d'Educació Preescolar en Montaverner, de titularitat íntegrament municipal, conformement a la Disposició transitòria segona, punt 2, de la Llei Orgànica 10/2002, de 23 de desembre, de Qualitat de l'Educació.
  
Denominació genèrica: centre d'Educació Preescolar
  
Denominació específica: Municipal
  
Adreça: C/ Alacant, 59
  
Localitat: Montaverner
  
Província: València
  
Codi: 63444262
  
Titular: Ajuntament de Montaverner
  
Ensenyaments: Educació Infantil de primer cicle, fins a la data de l'extinció dels ensenyaments i la seua substitució per l'Educació Preescolar, d'acord amb el que disposa l'article 2, punt 2, del Reial Decret 827/2003, de 27 de juny, pel qual s'establix el calendari d'aplicació de la nova ordenació del sistema educatiu, establida per la Llei Orgànica 10/2002, de 23 de desembre, de Qualitat de l'Educació i sense perjudici de la capacitat que corresponga per a la impartició dels nous ensenyaments.
  
Capacitat màxima: 2 unitats amb 33 llocs escolars i la distribució següent,
  
1 unitat per a xiquets de 0-2 anys amb 13 llocs escolars.
  
1 unitat per a xiquets de 2-3 anys amb 20 llocs escolars.
  
Segona
  
Este centre impartirà el currículum de l'Educació Infantil de primer cicle establit per als centres educatius de l'àmbit territorial de la Comunitat Valenciana en el Decret 19/1992, de 17 de febrer (DOGV de 19 de febrer), i que quedarà sense efecte a mesura que s'implante l'Educació Preescolar establida en el Reial Decret 828/2003, de 27 de juny, pel qual s'establixen els aspectes educatius bàsics de l'Educació Preescolar (BOE d'1.07.03).
  
Tercera
  
Correspon al titular del centre d'Educació Preescolar la dotació pressupostària necessària per als gastos derivats del personal docent i no docent, així com del funcionament del citat centre, independentment de la possibilitat de concórrer a totes les convocatòries públiques que realitze la Conselleria de Cultura, Educació i Esport per a la concessió de subvencions o ajudes econòmiques als centres d'Educació Infantil de primer cicle/Educació Preescolar.
  
Quarta
  
El centre d'Educació Preescolar se sotmetrà a l'autoritat de la Conselleria de Cultura, Educació i Esport i de la Inspecció Educativa en els termes previstos en el títol VII de la Llei Orgànica 10/2002, de 23 de desembre, de Qualitat de l'Educació, que regula la inspecció del sistema educatiu i la resta de normativa de desenrotllament que poguera dictar-se sobre la dita matèria.
  
Quinta
  
El titular del centre es compromet de:
  
a) Complir el que establix sobre òrgans de govern dels centres públics, en el capítol V del títol V de la Llei Orgànica 10/2002, de 23 de desembre, de Qualitat de l'Educació.
  
b) Complir la normativa aplicable que establix els requisits mínims dels centres que impartisquen ensenyaments de règim general.
  
c) Seguir les directrius acadèmiques de l'administració educativa per als centres dependents de la Conselleria de Cultura, Educació i Esport, així com a presentar cada curs acadèmic una programació general anual en què consten les dades acadèmiques i administratives del centre.
  
Així mateix, haurà de notificar a la Conselleria de Cultura, Educació i Esport els canvis de professorat que puguen produir-se i adjuntar a esta notificació els documents que justifiquen el compliment de la titulació exigida del nou professorat.
  
d) La custòdia d'expedients d'alumnes i tots els documents de caràcter acadèmic i administratiu que es generen.
  
Sexta
  
El present conveni entrarà en vigor el mateix dia de la seua firma; no obstant això, els seus efectes s'entendran referits a l'inici del curs acadèmic 2004/2005.
  
Sèptima
  
Qualsevol modificació que es produïsca en els ensenyaments, instal·lacions i la resta de requisits mínims que, segons l'Orde de la Conselleria de Cultura, Educació i Ciència de 2 de febrer de 1998, ha de reunir el centre, serà notificada a l'administració educativa, la qual instruirà el corresponent expedient que es tramitarà per similitud conforme al procediment regulat en el títol IV del Reial Decret 332/92, de 3 d'abril. Finalitzarà la seua aprovació per orde del conseller de Cultura, Educació i Esport.
  
Octava
  
El present conveni tindrà una duració indefinida i es podrà extingir, no obstant això, per qualsevol de les causes següents:
  
a. Per mutu acord de les parts.
  
b. Per incompliment de les obligacions assumides per l'Ajuntament.
  
c. Per denúncia d'una de les parts, després de l'avís previ de, com a mínim, sis mesos abans de l'inici del curs acadèmic en què s'haja d'extingir.
  
d. Per canvi de titularitat del centre o cessament de les activitats.
  
Esta extinció serà efectiva a partir del final del curs escolar en què se'n produïsca la causa.
  
En els supòsits previstos en els punts b. i d. l'extinció requerirà la comunicació prèvia de la Conselleria de Cultura, Educació i Esport al titular de l'Escola.
  
Novena
  
Este conveni s'inscriurà en el Registre de Centres Docents de la Comunitat Valenciana, així com en el Registre de Convenis de la Generalitat Valenciana, i serà publicat en el Diari Oficial de la Generalitat Valenciana.
  
Com a prova de conformitat i perquè en quede constància, firmen les dos parts el present conveni en el lloc i data consignats anteriorment.
  
El conseller de Cultura, Educació i Esport,
  
ALEJANDRO FONT DE MORA TURÓN
  
L'alcaldessa-presidenta de l'Ajuntament Montaverner,
  
BELÉN ESTEVE PINA